《紫凤吟》
元代·周权

楚客青绮裘，售我紫凤图。且言观祥瑞，与子悬座隅。

裴回感客意，因以致我辞。不能鸣朝阳，高翔碧梧枝。

惜哉五章备，乃向缣素施。我图已在褐，颠倒随天吴。

殷勤谢客去，玩目非所娱。

作者简介：处州人，字衡之，号此山。磊落负隽才。工诗。游京师，袁桷深重之，荐为馆职，弗就。益肆力于词章。有《此山集》。